b'\n_START_ARTICLE_\nValentina Smej Novak\n_START_SECTION_\n\xc5\xbdivljenje in delo\n_START_PARAGRAPH_\nValentina Smej Novak je bila rojena v Murski Soboti (o\xc4\x8de \xc5\xa0tefan Smej), zgodnje otro\xc5\xa1tvo pa je pre\xc5\xbeivela v Beltincih. Osnovno \xc5\xa1olo in gimnazijo je dokon\xc4\x8dala v Murski Soboti, diplomirala pa je v Ljubljani iz filozofije._NEWLINE_Kot gimnazijka je vodila \xe2\x80\x9calternativno oddajo\xe2\x80\x9d na Murskem valu, z naslovom Phanje, planje in poesis in pisala \xc4\x8dlanke za Pomurski vestnik. V letih 1997-2010 je delala na zalo\xc5\xbebi Vale-Novak kot direktorica mode in komunikacij, danes pa je direktorica zalo\xc5\xbebe Totaliteta. \xc5\xbde petnajst let se ukvarja z razvojem gverilsko-marketin\xc5\xa1kih strategij, zasnovala je ve\xc4\x8d pomembnih oglasnih in osve\xc5\xa1\xc4\x8devalnih akcij za zalo\xc5\xbebo (Hi\xc5\xa1a biti; Berem globalno, kupujem lokalno), literarnih nate\xc4\x8dajev (Onina zgodba), prevedla ve\xc4\x8d kuharskih knjig (Me\xc5\xa1\xc4\x8dansko pecivo; 1,2,3 kuhajmo) ter organizirala ali vodila preko 200 kulturnih in promocijskih dogodkov._NEWLINE_Valentina ima tri otroke in \xc5\xbeivi z dru\xc5\xbeino v Ljubljani._NEWLINE_Valentina je s svojim mo\xc5\xbeem Luka Novak ustvarila in vodila tudi kuharske oddaje. Prva je bila Ljubezen skozi \xc5\xbeelodec, ki jo je predvajal Pop TV med 2009-2010, druga pa je Planet kuha, ki jo predvaja Planet TV. Skupaj sta prav tako izdala tri kuharske knjige: Ljubezen skozi \xc5\xbeelodec - Sodobna dru\xc5\xbeinska kuharija (2009), Ljubezen skozi \xc5\xbeelodec 2 - Po zdravi pameti (2010), ter Ljubezen skozi \xc5\xbeelodec - Preprosto slovensko (2011). Prvi dve knjigi sta najbolj prodajani knjigi v Sloveniji v letih 2010 in 2011.'